cyanic-selkie/wikianc huggingface dataset:
Dennis Hastert
Árið 2015 var Hastert ákærður fyrir að brjóta bankalög og ljúga að lögreglumönnum. Hann var sakaður um að hafa greitt mútufé til að hylma yfir eigin kynferðisbrot og um að stunda ólögleg gjaldeyrisviðskipti til að forðast skýrsluskil. Í apríl næsta ár var Hastert dæmdur fyrir að greiða mútufé til að þagga niður „rað-barnaníð“ sem hann hafði gerst sekur um á árunum 1965 til 1981 á meðan hann vann sem þjálfari í barnaskóla. Hastert var dæmdur í fimmtán mánaða fangelsi og til að fara í meðferð fyrir kynferðisglæpum. Honum var jafnframt gert að greiða 250 þúsund Bandaríkjadali í sérstakan sjóð til styrktar fórnarlömbum kynferðisglæpa. Dennis Hastert er sagður fyrirmyndin að persónunni Glen Allen Walken, þingforseta Bandaríkjaþings í sjónvarpsþáttunum The West Wing. Walken er leikinn af John Goodman.
Torfæruhjól
Torfæruhjól eða skellinaðra er gerð af mótorhjóli með tvígengisvél eða fjórgengisvél og er notað á malarvegum og vegleysum. Torfæruhjól eru notuð í torfærukeppnum.
Dísilvél
Dísilvél er brunahreyfill sem gengur fyrir dísilolíu. Hún dregur nafn sitt af þýska verkfræðingnum Rudolf Diesel (1858 – 1913). Diesel fann upp dísilvélina þegar hann var að hanna nýja vél með betri nýtni en gufuvélin hafði. Upphaflega hannaði Diesel vélina til að ganga á koladufti, þar næst gerði hann tilraunir með grænmetisolíu og loks með dísilolíu sem unnin var úr hráolíu.
Dísilvélar ganga fyrir olíum sem innihalda kolvetniskeðjur sem samanstanda af um það bil 10 til 18 kolefnisatómum. Því til samanburðar ganga bensínvélar fyrir olíum sem innihalda kolvetniskeðjur úr um það bil 5 til 10 koletnisatómum. Kolvetniskeðjur dísilolíu hafa lægri sjálfskviknunarhitastig en kolvetniskeðjur bensíns, því þurfa dísilvélar ekki kerti til að kveikja í olíunni líkt og bensínvélar þurfa.
Dísilvélar brenna eldsneyti undir eigin þrýstingi. Ferlið fer fram þannig að eldsneyti er sprautað inn í brunarýmið með dísum eftir að lofti hefur verið þjappað saman í rýminu. Við þetta kviknar í olíunni undan þrýstingi. Ólíkt bensínvélum, sem að blanda bensín og lofti saman áður en að kveikt er í eldsneytinu. Dísilvélin þarf því ekki kerti til þess að kveikja í eldsneytinu. Til að fá kveikihraðan sem mestan er díselolíunni dælt inn í brunaholið undir háum þrýstingi. Því hærri þrýstingur, því betra niðurbrot á úðanum og styttist þá brunatíminn. (aukin snerpa) Til að auka afkastagetu dísilvéla eru oftast settar forþjöppur á þær sem þjappa saman og kæla loft til þess að gera það þéttara áður en það fer í brunahólf vélarinnar.
Dísilvélar eru oftast notaðar í skipum og vinnutækjum en finnast ennþá í mörgum bílum. Vegna útblásturs dísilvéla og aðra brunuhreyfla er áætlað að banna nýskráningu á bensín og dísil bílum á Íslandi árið 2030. Rudolf Diesel sem fann upp dísilmótorinn er talinn hafa fyrirfarið sér í Norður-sjó á leið sinni frá Antwerp, Belgíu til London, Englands um borð í SS Dresden. Diesel hafði fengið sér að borða að kvöldi 29. September 1913 og ætlað að fara í rúm sitt um kl 10 um kvöldið. Diesel sást aldrei aftur á lífi eftir þetta og voru engin ummerki að hann hafði farið að sofa í rúmi sínu. Hollenskur bátur fann lík hans 10 dögum seinna en var óþekkjanlegt, hollensku sjómennirnir tóku muni og vösum hans. 13. október bar sonur Rudolfs Diesels kennsl á munina. Ekki er staðfest að Diesel hafi fyrirfarið sér en vikunni eftir að hann hvarf opnaði kona hans tösku á heimili þeirra sem innihélt 20.000 þýsk mörk (15 milljónir ISK í dag). Talið er að Diesel hafi fyrirfarið sér í þeirri trú að hann hafi mistekist og að hönnun hans að dísilvél væru mistök. Dísilmótorinn þróaðist hratt á árunum eftir andlát Diesels.
Elímar
Elímar er íslenskt karlmannsnafn.
Blót
Að blóta er siður sem var iðkaður um norðurlöndin á tímum heiðinnar trúar sem felst í því að fórna lífi, stundum mannslífi eða dýri, eða verðmæti til goðanna. Sumum líkaði illa við þennan sið og stunduðu hann ekki en það er kallað að trúa á mátt sinn og megin. Menn blótuðu t.d. til Óðins til að ganga vel í stríði, en til að þakka honum fyrir hjálpina þurftu þeir að drepa þá sem þeir hefðu eðlilega tekið sem þræla og skemmt dýrmæti sem þeir fundu, með því að drepa þrælanna og "drepa" vopnin senda þeir þá í andlega heiminn þar sem Óðinn getur tekið við gjöfunum. Ef þeir gæfu ekkert til baka fyrir hjálpina við að vinna stríðið myndu þeir fá yfir sig ólukku. Svo var líka blótað á hátíðum sem allir tóku þátt í, en þar var ekki beðið um hjálp frá goðunum heldur þakkað fyrir velsælt tímabil. Orðið blót er líklega komið af blóð, þar sem blóð spilaði mikið hlutverk í fórnum og notað til að styrkja tengsl sín við guðina líkt og þegar menn blanda blóði sínu saman, eins og Óðinn og Loki gerðu.
Krónprins
Krónprins er aðalsborinn karl sem stendur næstur til ríkiserfða í konungs- eða furstadæmi. Samkvæmt vestrænum hefðum er hann oftast elsti sonur ríkjandi konungs eða drottningar. Næsti bróðir í aldursröð erfir krúnuna ef konungurinn er barnlaus, og svo ganga erfðirnar koll af kolli samkvæmt sérstökum reglum. Í arabískri hefð gengur krúnan frá eldri bróður til yngri bróður, en ekki frá föður til sonar. Í mörgum vestrænum konungsríkjum, til dæmis Englandi, Hollandi og Danmörku hefur konum verið gert kleift að erfa krúnuna til jafns við karla. Þá getur ríkisarfinn verið hvort sem er, krónprins eða krónprinsessa.
Heir apparent
Smámæli
Smámæli er talgalli og er haft um það þegar einstaklingur á erfitt með að bera fram blísturshljóð eins og hljóðið [s] sem millitannhljóð eins og [θ] eða þ. Það er kallað að vera smámæltur eða blæstur í máli. Í fornu máli var talað um að vera hæpilegur.
Mickey, Donald, Goofy: The Three Musketeers
Mickey, Donald, Goofy: The Three Musketeers
Accrington
Création : 14 août 2007|thumb|Ráðhúsið. Accrington er borg í Lancashire, Englandi, 6 km austur af Blackburn og 10 km vestur af Burnley. Íbúar eru um 35.000 (2011). Í daglegu máli er Accy. Accrington kann að þýða akarn og tún, þ.e. akarnsbær.
Accringron var miðstöð bómullar og vefnaðar og er þekkt fyrir múrsteinagerð sína. Accrington NORI, þykkustu múrseinar heims voru notaðir í byggingar eins og Empire State og Blackpool-turninn.
Accrington Stanley F.C. er knattspyrnulið borgarinnar.
Elínbergur
Elínbergur er íslenskt karlmannsnafn.
Gráygla
Gráygla (fræðiheiti Rhyacia quadrangula) er mölfluga af ygluætt.
Útbreiðsla
Hún er finnst á Íslandi, mið-Asíu, Pamír-fjöllum, Grænlandi (norður til Uumannaq), Kanada og Norðvestur-Bandaríkjunum. thumb|left|Rhyacia quadrangula
Útlit og lifnaðarhættir
Hún líkist mjög bergyglu (Standfussiana lucernea).
Vefarinn mikli frá Kasmír
Vefarinn mikli frá Kasmír er skáldsaga eftir Halldór Laxness sem kom út árið 1927. Þema verksins er hugarvíl ungs manns og leit að sannleika, trú og ást og val hans milli ástar og trúar. Vefarinn mikli frá Kasmír er um margt nútímalegri skáldsaga en tíðkaðist á þeim tíma. Um skáldsöguna voru ritaðir tveir mjög frægir ritdómar. Annar þeirra var eftir Kristján Albertsson, hinn eftir Guðmund Finnbogason.
Ritdómar um Vefarann
Vefarinn mikli frá Kasmír hafði ólík áhrif á menn þegar hún kom út. Tveir ritdómarar eru frægastir. Kristján Albertsson skrifaði ritdóm upp á tíu blaðsíður sem birtist í tímaritinu Vöku sama ár og bókin kom út. Upphaf hans er þannig:
Í sama blaði var ritdómur eftir Guðmund Finnbogasson, sem var öllu styttri, og hljómar þannig:
„Vélstrokkað tilberasmjör. G. F.“
Oortský
thumb|upright=1.3|Myndin sýnir hvernig listamaður hefur ímyndað sér Oort-skýið og Kuiper-beltið. Oortskýið er tilgáta um hnöttótta þyrpingu eða "ský" af halastjörnum í 50.000 til 100.000 stjarnfræðieininga fjarlægð frá sólinni, sem samsvarar u.þ.b. fjarlægðinni einu ljósári.
Engar beinar athuganir hafa verið gerðar sem staðfesta tilvist Oortskýsins, en það er talið vera uppspretta flestra ef ekki allra halastjarna sem fara um sólkerfið (sumar halastjörnur gætu átt upptök í Kuiperbeltinu) og byggir tilgátan á athugunum á sporbrautum halastjarna. thumb|210px|left|Þessar teikningar sýna áætlaða fjarlægð Oortskýsins miðað við aðra hluta [[sólkerfið|sólkerfisins.]]
Guðrún Ásmundsdóttir
Guðrún Ásmundsdóttir er íslensk leikkona fædd 19. nóvember 1935. Guðrún hlaut heiðursverðlaun Grímunnar árið 2018. Börn Guðrúnar eru Sigrún Edda Björnsdóttir, leikkona, Leifur Björn Björnsson, tölvunarfræðingur og Ragnar Kjartansson, listamaður. Guðrún varð heiðursfélagi Leikfélags Reykjavíkur árið 2009.
Stjarnfræðieining
Stjarnfræðieining (enska: astronomical unit) er mælieining fyrir fjarlægð notuð í stjörnufræði, skammstöfuð SE (enska: AU). Er meðalfjarlægðin milli jarðar og sólar, þ.e.a.s. meðalgeisli jarðbrautarinnar. Skilgreining: 1 SE = 149.597.870.691 ± 30 metrar (um 150 milljón kílómetrar).
Trúfélagið Zen á Íslandi, Nátthagi
Meðlimir félagsins voru 210 talsins árið 2022.
Sjóorrusta (tölvuleikur)
Sjóorrusta er íslenskur tölvuleikur sem gefinn var út árið 1986. Leikurinn var hannaður í Basic og Assembler fyrir Sinclair Spectrum-tölvur og kom út á gagnakassettu. Það voru feðgarnir Erlingur Örn Jónsson og Jón Erlings Jónsson sem hönnuðu og forrituðu leikinn. Árið 2013 var Landsbókasafninu afhent eintak af honum til varðveislu.
Sigurpáll
Sigurpáll er íslenskt karlmannsnafn.
Herbert Paul Grice
Herbert Paul Grice (1913 – 1988) var breskur heimspekingur sem fékkst einkum við málspeki.
Salín
Salín er íslenskt kvenmannsnafn.
Elínmundur
Elínmundur er íslenskt karlmannsnafn.
Fjórhjól
thumb|right|300px|Fjórhjól Fjórhjól er vélknúið farartæki.
Djúpidalur
Djúpidalur getur átt við:
Seneca
Seneca getur átt við:
Fólk:
Eftirfarandi staði í Bandaríkjunum:
Annað:
Konstantínus Hollandsprins
thumb|Konstantínus Hollandsprins (2016) Konstantínus Hollandsprins (fæddur Constantijn Christof Frederik Aschwin 11. október 1969) er yngsti sonur Beatrix drottningar og Claus prins. Hann á tvo bræður Willem-Alexander og Johan-Friso.
Viðvík
300px|right|Viðvík. Viðvík er bær í Viðvíkursveit í austanverðum Skagafirði, fremst í mynni Hjaltadals, sunnan Hjaltadalsár, og höfuðból sveitarinnar frá fornu fari. Þar hefur verið kirkjustaður um langan aldur; kirkju er fyrst getið þar 1189 og þá var Guðmundur góði heimilisprestur í Viðvík. Prestssetur var þar um tíma en nú er kirkjunni þjónað frá Hólum. Núverandi kirkja var byggð 1886 en turninn 1893.
Viðvík er landnámsjörð Öndótts, sem nam Viðvíkursveit en seinna bjó þar Þorbjörn öngull, banamaður Grettis sterka. Eftir því sem segir í Grettis sögu flutti Þorbjörn höfuð Grettis heim til sín í Viðvík og geymdi það þar í salti um veturinn í útibúri, sem síðan kallaðist Grettisbúr.
Á Sturlungaöld bjó Þorgils skarði Böðvarsson í Viðvík um tíma og er jarðarinnar oft getið í Sturlungu. Þar segir meðal annars frá fjörugu samkvæmislífi þar árið 1255: „Í Viðvík var gleði mikil og gott að vera, leikar og fjölmenni mikið. Það var einn Dróttinsdag, að þar var dans mikill, kom þar til fjöldi manna. Hámundur prestur frá Hólum hafði sungið á Miklabæ í Óslandshlíð um daginn; og ríður hann í Viðvík til dans, og var þar að leik, og dáðu menn mjög dans hans. En er hann kom til Hóla rak [Heinrekur] biskup hann úr kirkju með hrakningum og vildi eigi sjá hann. En er Þorgils vissi það, bauð hann presti til sín. En er Hámundur prestur birti það fyrir vinum sínum, þá tók biskup hann í sætt fyrir bæn manna; en hann var við hann aldrei jafn-vel sem áður.“
Jóhann Hollandsprins
thumb|right|Friso prins árið 2008. Friso Hollandsprins (fæddur Johan Friso Bernhard Christiaan David 25. september 1968, dáinn 12. ágúst 2013), var næstelsti sonur Beatrix Hollandsdrottningar og Claus prins. Hann var áður kallaður Jóhann Friso prins en árið 2004 var tilkynnt að samkvæmt ósk hans sjálfs yrði opinber titill hans Friso prins. Hann hefur frá verið búsettur í London og starfaði þar hjá fjármálafyrirtækjum. Einu og hálfu ári fyrir dauða sinn lenti hann í snjóflóði í svissnesku Ölpunum þar sem hann var á skíðum og komst aldrei til meðvitundar eftir það.
Fjölskylda
Þann 25. apríl 2004 giftist Friso konu að nafni Mabel Wisse Smit (f. 11. ágúst 1968). Hún hafði áður átt í sambandi við Klaas Bruinsma, þekktan eiturlyfjabarón í Hollandi. og hafði ekki skýrt hreinskilnislega frá því sambandi. Af þeim sökum taldi hollenska ríkisstjórnin sig ekki geta gefið leyfi fyrir hjónabandinu eins og gera ber þegar um mögulegan erfingja krúnunnar er að ræða. Parið gifti sig samt sem áður, en Friso þurfti að segja af sér tilkalli til krúnunnar. Hann fékk að halda prinstitlinum fyrir sig en kona hans og afkomendur bera ekki konunglega titla. Friso og Mabel eiga tvær dætur:
Þann 17. febrúar 2012 varð prinsinn fyrir snjóflóði þar sem hann var á skíðum í Lech í Austurríki. Hann fannst og var bjargað með lífgunartilraunum en komst aldrei til fullrar meðvitundar. Hann lést í Haag þann 12. ágúst 2013.
Steinbrúin í Regensburg
thumb|Steinbrúin yfir ána Dóná Steinbrúin í Regensburg var reist á 12. öld og var eina brúin yfir Dóná í borginni Regensburg í Þýskalandi í 800 ár.
Saga brúarinnar
thumb|Brückturm er brúarhlið sunnan megin við brúna Steinbrúin var aðeins 11 ár í smíðum, frá 1135-1146, og þótti það ganga með eindæmum hratt fyrir sig. Smíðin þótti einnig afar vönduð og var brúin notuð sem fyrirmynd annarra steinbrúa frá 12. og 13. öld, s.s. brúna yfir Saxelfi í Dresden, brúna yfir Moldau í Prag og brúna yfir Rón í Avignon. Lengd brúarinnar eru 336 metrar. Steinbogarnir eru 14 talsins, en á 17. öld hvarf einn boginn í jarðvegsvinnu. Hann er enn til neðanjarðar. Upphaflega voru tvö brúarhlið við sitthvorn enda brúarinnar og eitt fyrir miðju þar sem brúin hvíldi á lítilli eyju, en í dag stendur bara suðurturninn (Brückturm). Loðvík VII, konungur Frakklands, fór yfir brúna árið 1146 í krossferð til landsins helga (2. krossferðin), en það var sama ár og brúin var vígð. 1633 stóð sænskur her við borgardyrnar í 30 ára stríðinu. Borgarbúar tóku þá til bragðs að sprengja brúargólfið milli tveggja steinboga til að hindra að Svíar kæmust yfir. Það kom þó ekki að sök, því Svíar hertóku borgina þrátt fyrir það. Eftir stríðið var bráðabirgðabrú úr viði sett yfir gatið og var það í notkun allt til 1790-91 er nýtt steingólf var lagt á aftur. 23. apríl 1945 sprengdu nasistar brúna á nýjan leik á tveimur mismunandi stöðum til að hindra að bandarískur her kæmist yfir. Þær skemmdir voru ekki lagfærðar fyrr en 1967.
Ástand í dag
Brúin er komin vel til ára sinna. Hún var opin allri umferð í gegnum aldirnar, þ.á.m. bílaumferð og um tíma gengu sporvagnar yfir brúna. Sprovagnarnir hafa verið fjarlægðir og í upphafi nýs árþúsunds var bílaumferð um hana bönnuð. Aðeins strætisvagnar og leigubílar fengu að fara yfir. 2008 var allri umferð um brúna bönnuð og er hún nú eingöngu opin fyrir gangandi vegfarendur. 2010 var byrjað að taka hana í gegn og til stendur að því ljúki 2017. Þegar er búið að gera við stóran hluta hennar.
Þjóðsaga
Þegar brúin var í smíðum á 12. öld ákváðu byggingameistari brúarinnar og byggingameistari Péturskirkjunnar að veðja um það hver þeirra gæti klárað sína byggingu fyrr. Þegar veðmálið var afráðið þótti byggingameistara brúarinnar brúarsmíðin ganga allt of hægt fyrir sig og óttaðist að tapa veðmálinu. Hann kallaði því á kölska og bað hann um aðstoð. Kölski sagðist aðeins mundu hjálpa til ef hann fengi fyrstu þrjár sálir sem yfir brúna gengju þegar hún væri tilbúinn. Þessu játti brúarsmiðurinn og nú gekk verkið miklu hraðar. Það tók aðeins 11 ár að fullsmíða brúna og þótti mönnum það með ólíkindum. Þegar smíðinni lauk krafðist kölski launa sinna. Byggingameistarinn lét þá hana, hænu og hund ganga fyrst yfir. Yfir þessu reiddist kölski svo að hann lamdi í brúna af öllu afli. Því er brúin enn í dag með hnúð eða upphækkun fyrir miðju. Reyndar er þessi þjóðsaga síðari tíma tilbúningur, enda var brúin þegar tilbúin þegar kirkjusmíðin hófst.
Össur hf
Össur hf er alþjóðlegt fyrirtæki í heilbrigðistækniðnaði. Fyrirtækið er framleiðandi á stoðtækjum og var stofnað árið 1971. Stofnandi þess er Össur Kristinsson. Höfuðstöðvar þess eru í Reykjavík en svæðiskrifstofur félagsins eru í Ameríku, Evrópu og Asíu.
Fyrirtækið fékk viðurkenningu á Heimsviðskiptaráðstefnuninni í Davos fyrir að vera "Tæknilegur frumkvöðull".
Samruni
Össur hefur yfirtekið 16 fyrirtæki sem öll fyrir utan Gibaud Group hafa verið innleidd í móðurfélagið.
Hörður Björgvin Magnússon
Hörður Björgvin Magnússon (fæddur 11. febrúar 1993) er íslenskur knattspyrnumaður sem spilar með gríska félaginu Panathinaikos. Hörður er varnarmaður á miðju eða á vinstri væng.
Martröð á Álmstræti
A Nightmare on Elm Street (ísl. Martröð á Álmstræti) er hrollvekjumynd frá 1984 sem var samin og leikstýrð af Wes Craven. Með aðalhlutverkin fara Heather Langenkamp, Robert Englund, John Saxon, Ronee Bakley og Johnny Depp (í sínu fyrsta hlutverki í kvikmynd).
Hörður Björgvin Magnússon
Félagaferill
thumb|Hörður með Juventus árið 2011. Hörður hóf ferilinn með Fram en fór árið 2011 til ungmennaliðs Juventus. Árin 2014-2016 var hann í láni til Serie B deildarliðsins Spezia Calcio og Serie A liðsins A.C. Cesena. Árið 2016 fór Hörður í ensku meistaradeildina til Bristol City og skrifaði undir 3 ára samning. Þvínæst hélt hann til CSKA Moskvu.
Martröð á Álmstræti
Söguþráður
Myndin fjallar um unglingsstúlkuna Nancy Thompson og vini hennar sem eru ásóttir í draumi af Freddy Krueger. Freddy drepur vini Nancyar í draumi með hnífahanska og hefur mátt til þess að stjórna draumum krakkana. Foreldrar Nancyar segja henni að Freddy var barnamorðingi sem myrti yfir tuttugu börn á Álmstræti. Hann var handtekinn en var sleppt. Foreldrarnir á Álmstræti tóku lögin í eigin hendur og brenndu Freddy lifandi inn í skemmunni þar sem hann myrti börnin og Freddy drepur börn foreldrana í draumi til að hefna sín. Nancy ákveður að hún verður að færa Freddy úr draumaheiminum í raunveruleikann til að drepa hann.
Hörður Björgvin Magnússon
Íslenska landsliðið
Hörður hefur spilað með A-landsliðinu frá 2014. Hann var valinn í hóp landsliðs Íslands í Evrópukeppninni í Frakklandi árið 2016 en hann var á varamannabekknum út mótið. Hörður skoraði sitt fyrsta landsliðsmark úr aukaspyrnu í vináttulandsleik á móti Írlandi þann 28. mars árið 2017. Hörður skoraði sigurmarkið í leik Íslands og Króatíu 11. júní 2017 á Laugardalsvelli. Hann var valinn í hópinn fyrir HM 2018 í Rússlandi.
Altarisganga
thumb|Málverk af Martin Luther frá 1561 sem sýnir kirkjulegar athafnir. Altarisganga er kirkjuleg athöfn þar sem prestur útdeilir brauði og víni sem hefur verið helgað með innsetningarorðum. Rætur altarisgöngu eru í síðustu kvöldmáltíðinn i. Þegar kirkjuyfirvöld fyrr á tímum meinuðu fólki  að ganga til altaris þá var talað um að það væri sett út af sakramentinu. Fólk þurfti að skrifta áður en það gekk til altaris.
Altarissakramentið er annað af tveimur sakramentum þjóðkirkjunnar. Hitt er skírnin.
Búddistafélag Íslands
Búddistafélag Íslands er skráð trúfélag á Íslandi, forstöðumaður þess heitir Phramahaprasit Boonkam. Talið er að flestir búddistar á Íslandi séu ættaðir frá Thailandi og fylgjendur theravada-greininni. Búddistafélag Íslands var stofnað árið 1995. Þeir starfrækja eina búddamusterið á Íslandi, á Vighólastíg 21 í Kópavogi og þar hafa munkar einning aðsetur.
Búddismi
Óvíst er hversu marga má telja sem búddista í heiminum, í mörgum þeirra landa þar sem búddismi hefur mikil áhrif, til dæmis Kína og Japan, telur fólk sig oft til margra trúfélaga samtímis. En sennilega má álykta að fjöldi búddista sé á bilinu 200 til 500 milljónir. Oft er talað um að um 380 milljónir fylgi kenningum Búdda og gerir það búddisma að fjórðu stærstu trúarbrögðum heimsins. Búddistar á austurlöndum hafa ekki notað þetta nafn heldur kallað sig fylgjendur dhamma/dharma. Þeir tala oft um kjarna trúarinnar sem gimsteinana þrjá: Búdda, dhamma/dharma og sangha, það er læriföðurinn, kenningin og söfnuðurinn.
Til eru mjög mismunandi stefnur innan búddismans sem eru mótaðar af ýmsum siðum og venjum. Helstu greinar búddismans eru theravada (kenning öldunganna) og mahāyāna (stóri vagninn). Stundum er vajrayāna-greinin talin sem sjálfstæð þriðja greinin en oftast er hún talin undirgrein mahayana.
Theravada
Theravada („kenning öldunganna“) er í meginatriðum íhaldssöm grein búddismans og almennt talin standa næst fornum búddisma. Theravada byggir trúarskilning sinn og framkvæmd einungis á því textasafni á indverska tungumálinu palí sem nefnt er Tripitaka. Þetta eru elstu textar búddismans og eru viðurkenndir af öllum greinum hans. Theravada-greinin er íhaldsamasta grein trúarinnar og segist í alla staði boða upphaflegar og ómengaðar kenningar Gátama Búdda. Í hefð theravada er Búdda upplýstur kennari og leiðsögumaður sem vísar vegin til nirvana en ekki guðleg vera. Mikil virðing er borin fyrir munkum og einungis þeir geta náð uppljómun. Trúarlegt fyrirmynd er svo nefndur arhat, það er sá er sem hefur öðlast fullkomna innsýn, náð uppljómun og losnar því úr endurfæðingarkeðjunni og gengur inn í nirvana. Theravada-greinin er megintrú á Sri Lanka, í Taílandi, Búrma, Kambódíu og Laos.
Í theravada-hefð er lítil áhersla lögð á helgiathafnir og þær sem stundaðar eru hafa fylgt trúnni frá upphafi. Það er því lítill munur á helgiathöfnum theravada-búddista hvar sem þeir eru. Öfugt er farið í mahayana þar sem mikil áhersla er á alls konar helgiathafnir og byggja þær að mestu á siðum og venjum hvers svæðis. Það gerir að mahayana er oft álitin vera mun alþýðlegri trú þar sem form skipti meiru máli en innihald. Þetta gerir einnig að mahayana-trúin er meir og minna uppblönduð af áhrifum frá alþýðutrú og öðrum trúarhefðum. Þó er í raun munurinn á þessum tveimur höfuðgreinum búddismans hvað þetta varðar ekki svo mikill í huga og framkvæmd alþýðufólks, hjá þeim sem fylgja theravada-búddisma er alls kyns hjátrú og gamlar hefðir mikilvægur þáttur í trú og trúarathöfnum.
Joe Wright
Wright gekk til liðs við Breiðablik í janúar 1993 eftir að hafa spilað með Turun NMKY í hinni finnsku Korisliiga fram að jólum. Hann hafði verið með 44,7 stig að meðaltali í leik með Turun NMKY tímabilið 1991-1992 og mest skorað 79 stig í einum leik, sem er met í efstu deildinni í Finnlandi. Wright var valinn í stjörnuleik KKÍ í febrúar 1993.
Í september 1994 gekk Wright til liðs við Grindavík og lék með þeim tvo leiki á móti M7 Basket í Evrópukeppni félagsliða. Í leikjunum tveimur skoraði hann 30 og 29 stig.
Ndaté Yalla Mbodj
thumb|Drottning Waalo - Senegal Ndaté Yalla Mbodj (1810-1860) var síðasta drottning Waalo-konungsríkisins, en það er konungsríki í norðvesturhluta Senegal. Hún var valdamikil drottning og leiddi stóran her sem barðist gegn frönsku nýlendustefnunni og innrás Máranna.
Valdatíð
Á meðan á valdatíð hennar stóð barðist hún gegn Márunum, sem hægt og rólega voru að ryðjast inn á hennar valdasvæði. Einnig barðist hún gegn franska nýlenduhernum sem leiddur var af hershöfðingjanum Louis Faidherbe. Mótstaða hennar gegn nýlenduvaldinu náði hápunkti árið 1855 þegar hún, ásamt kvennaher sínum, mætti Faidherbe og 15.000 manna her hans sem ætlaði að gera konungsríki hennar að nýlendu Frakklands. Her Ndaté sem var mun minni en her Faidherbe bað ósigur í þessum bardaga. Ndatté horfði hugrökk framan í ósigurinn og sagði við helstu fylgismenn sína á þeirri stundu sem óvinaherinn réðist inn í konungsríki hennar og sonur hennar hafði verið tekinn haldi: „Í dag var ráðist inn í riki okkar, herinn okkar er í molum. Baráttukonur Waalo, eins hugrakkar bardagakonur og þær eru, hafa næstum allar fallið fyrir byssuskotum óvina okkar. Innrásarmennirnir eru sterkari en við, ég veit, en eigum við að yfirgefa Waalo ríkið okkar og láta það í hendur erlendra manna?“
Arfleifð
Sonur Ndaté drottningar, Sidya Leon Diop, hélt áfram að berjast gegn nýlendustefnunni og nýlenduhernum þar til hann var tekinn haldi og sendur í útlegð til Gabon árið 1878.
Ndate Yalla Mbodj, ásamt nokkrum öðrum afrískum hetjum, spilaði stórt hlutverk í baráttuni fyrir frelsun Afríku undan nýlenduvaldi. Sagnfræðingar hafa fært til skrár hugrekki hennar og hún er enn þann dag í dag ímynd kveneflingar. Á meðan á lífi hennar stóð og löngu eftir hefur Ndaté táknað ímynd afrísks viðnáms gegn frönsku nýlendustefnunni. Ndaté Yalla Mbodj dó í Dagana, þar sem stytta hefur verið reist henni til heiðurs og stendur enn.
Waalo-konur
Líkt og mörg samfélög Afríku á þeim tíma var hefðbundið Wolof-samfélag mæðraveldissamfélag. Það var ekki fyrr en íslamstrú náði fótfestu og kristin nýlenduveldi frá Evrópu fóru að hafa áhrif í Afríku sem þessi samfélög tóku upp feðraveldissamfélög. Á 19. öld voru leiðtogar Wolof kallaðir Brak; mæður, systur og dætur þessara leiðtoga voru kallaðar Lingeer. Þessar Lingeer (Drottningar) voru hernaðarlega og stjórnmálalega tilbúnar að leiða fólkið sitt. Þær voru þjálfaðar bardagakonur og kunnu að verja konungsríkið sitt. Í mars 1820, nýttu Márar sér fjarveru Brak leiðtoganna til að ráðast inn í höfuðstað Waalo. Þeir voru fljótlega sigraðir af vopnavæddum bardagakonum sem leiddar voru af Fatim Yamar Lingeer. Óánægðir með ósigur sinn, sneru Márarnir aftur til að gera aðra tilraun. Þar sem Lingeer bardagakonurnar voru í minnihluta og ekki jafn þungvopnaðar og Márarnir, ákváðu þær að brenna sig lifandi í stað þess að sæta ósigri fyrir óvinahernum. Áður en þær gerðu það, ákvað Fatim Yamar að hjálpa dætrum sínum tveimur að flýja svo þær gætu haldið arfleið hennar lifandi. Dætur hennar tvær, þjálfaðar sem bardagakonur, leiddu síðar konungsríkið eftir fall móður sinnar. Þær hétu Ndjeumbeut og Ndaté Yalla.
Björgvin
thumb|Björgvin á vesturströnd Noregs
Elsta lýsingin
Til er lýsing á Björgvin frá því að Ólafur kyrri fékk heimsókn hóps danskra og norskra krossfara árið 1191 áður en þeir lögðu út á Norðursjó. Lýsing þessi er sú elsta sem til er af borginni:
thumb|275px|Björgvin séð frá Fløyen thumb|275px|Verslunarhús Hansakaupmanna við bryggjuna
Vinabæir
Vinabæir Björgvins eru eftirfarandi:
Tilsvísanir
http://www.ssb.no/aarbok/2009/tab/tab-053.html
Vítisenglar
thumb|300px|Samkomustaður Vítisengla í New York
Vítisenglar (enska: Hells Angels) er samtök áhugafólks um vélhjól, og aka vanalega á Harley-Davidson vélhjólum. Félagsamtökin eru starfrækt í mörgum löndum, í Bandaríkjunum og Kanada eru þau skrásett sem fyrirtæki. Löggæsluyfirvöld víða um heim svo sem FBI hafa grun um að félagar samtakanna taki þátt í ólöglegri starfsemi svo sem ofbeldisverkum, vændi, peningaþvætti, sölu og dreifingu eiturlyfja og þýfis. Talsmenn samtakanna halda því fram að þeir séu fórnarlömb ofsókna á þann hátt að þó 1 % félaga taki þátt í ólöglegu athæfi þá séu hinir 99% látnir gjalda þess þó þeir séu löghlýðnir borgarar.
Samtökin voru stofnuð árið 1948 í Fontana, Kaliforníu og fengu nafnið "Hells Angels" eftir 303 sprengjusveit í flugher Bandaríkjanna sem stofnuð var í byrjun seinni heimstyrjaldarinnar.
Vítisenglar á Íslandi
Íslensk lögregluyfirvöld telja félagasamtökin skipulögð glæpasamtök og hafa nokkrum sinnum meinað norrænum vítisenglum að koma til Íslands. Lögregluyfirvöld telja að samtökin hyggist ná fótfestu hér á landi í gegnum vélhjólaklúbbinn Fáfni í Grindavík. För hóps norrænna Vítisengla til Íslands var stöðvuð í febrúar 2002. Talsmenn Fáfnis segja Vítisenglana þá hafa verið ferðamenn sem hugðu á ævintýraferð upp á Langjökul og skoða Gullfoss og Geysi og Bláa lónið. För átta norrænna Vítisengla var stöðvuð í nóvember 2007 er þeir hugðust sitja 11. ára afmælisfagnað Fáfnis í Reykjavík.
Í Kanada eru litið á Vítisengla sem glæpasamtök.
Amtmaður
Amtmaður var æðsti embættismaður í amti, stjórnsýslueiningu sem var við lýði í ýmsum þýskumælandi löndum. Þessi titill var tekin upp samhliða einveldinu í Dansk-norska ríkinu árið 1662 um leið og lén voru lögð niður. Ólíkt lénsmanni sem heyrði beint undir konung og bar ábyrgð á landvörnum og skattheimtu, bar amtmaður aðallega ábyrgð á löggæslu og dómsvaldi í héraði. Á Íslandi voru amtmenn skipaðir frá árinu 1684 (lénið Ísland var lagt niður eftir lát Henriks Bjelke) til ársins 1904.
Á Íslandi
Breytingar á stjórnsýslu Íslands voru í nokkurm skrefum. Síðasti lénsherra Íslands var Henrik Bjelke en hann lést 1683. Landfógeta var veitt leyfisbréf 16. maí. 1683 og leysti hann fógeta Bjelke af hólmi. Ári seinna 26. janúar 1684 var skipaður stiftamtmaður (stiftbefahlingsmann) yfir Íslandi. Hann kom í stað höfuðsmanns sem sat í Kaupmannahöfn og var áður æðsti fulltrúi konungsvalds á Íslandi. Í embætti stiftamtmanns var sett 5 ára gamalt barn en það var Ulrik Christian Gyldenløve sem var launsonur konungs. Vegna aldurs stiftamtmannsins þurfi annan mann til að vinna starfið og varð það ekki fyrr en árið 1688 og nefndist sá amtmaður og varð fulltrúi stiftamtmannsins.
Skrifræði og eftirlit varð meira, og stjórnsýsla tók mið af hugmyndum um hagsýsluveldi (kameralisma).
Amtmaður heyrði undir stiftamtmann á tímabilinu 1684-1872 og undir landshöfðingja á tímabilinu 1872-1904. Embætti amtmanns og landshöfðingja voru lögð af þegar Íslendingar fengu heimastjórn árið 1904.
Það er eitthvað við Mary
Það er eitthvað við Mary (enska: There's Something About Mary) er bandarísk gamanmynd frá árinu 1998 sem Farrelly-bræðurnir leikstýrðu. Cameron Diaz og Ben Stiller fara með aðalhlutverkin. Sagan er um Ted Strohmann sem ræður til sín einkaspæjara til að hafa uppá æskuástinni henni Mary. Þegar einkaspæjarinn finnur hana, fellur hann sjálfur kylliflatur fyrir henni. Eitt leiðir af öðru og upphefst brjálæðisleg samkeppni milli þeirra til þess að vinna ástir Mary.
Koppur
thumb|240px|Tveir náttpottar Koppur (næturgagn eða náttpottur) er ílát sem minnir á pott og er notað í stað salernis, núorðið aðallega af börnum sem eru ekki nógu stór til að notast við venjulegt salerni. Foreldrar/forráðamenn venja börn sín á að nota kopp og eru notaðar til þess hinar ýmsu aðferðir. Hér áður fyrr var næturgagn eða náttpottur undir rúmum fullorðins fólks, og var notað á nóttunni til að kasta af sér vatni, og var þannig brúkaður til að þurfa ekki að fara út á kamarinn eða ef langt var á salernið í óupphituðum híbýlum.
Meðgöngueitrun
Meðgöngueitrun (pre-eclampsia) er meðgöngutengdur sjúkdómur sem einkennist af nýtilkomnum háþrýstingi ásamt einkennum líffæraskemmda eftir 20 vikna meðgöngu. Tíðni meðgöngueitrunar er um 3-5% allra þungana á heimsvísu og sjúkdómurinn er enn meðal algengustu orsaka mæðradauða í heiminum.
Konur í yfirþyngd, eldri mæður og frumbyrjur eru í aukinni áhættu á að þróa með sér sjúkdóminn en mest er áhættan hjá konum sem fengið hafa háþrýstingssjúkdóm á fyrri meðgöngu, eru með krónískan háþrýsting eða þjáist af krónískum sjúkdómi s.s. nýrnasjúkdómi, sykursýki eða sjálfsofnæmissjúkdómi. Konur sem fengið hafa meðgöngueitrun eru í aukinni hættu á að þróa með sér hjarta og æðasjúkdóma síðar á ævinni.
Salína
Salína er íslenskt kvenmannsnafn.
Sopaipilla
Sopaipilla, sopapilla, sopaipa, eða cachanga er djúpsteikt brauð í ýmsum útfærslum, ýmist sætt eða ósætt, sem borðað er meðal annars í Argentínu, Bólivíu, Síle, Nýja-Mexíkó, Perú og Texas. Í Bandaríkjunum er það oftast borið fram sem eftirréttur, til dæmis með hunangi, sykri eða ís.
Daryush Shokof
Daryush Shokof (f. 1954) er íranskur kvikmyndagerðarmaður sem býr í Þýskalandi. https://www.facebook.com/media/set/?set=a.284464581702548.1073741832.283807238434949&type=3
29. nóvember
29. nóvember er 333. dagur ársins (334. á hlaupári) samkvæmt gregoríska tímatalinu. 32 dagar eru eftir af árinu.
Kaupmáttur
Kaupmáttur er magn af vörum sem er hægt að kaupa með einni gjaldeyriseiningu. Til dæmis á sjötta áratugnum var hægt að kaupa fleiri vörur með einni krónu en í dag, svo hægt er að segja að kaupmáttur hafi verið meiri þá. Gjaldeyrir getur verið söluvara eins og gull eða silfur eða peningur eins og bandaríkjadalur.
Elínór
Elínór er íslenskt karlmannsnafn.
Kristnesspítali
Kristnesspítali eða Heilsuhæli Norðurlands að Kristnesi var tekið í notkun 1927. Það reyndist mikilvæg brjóstvörn í baráttunni við hinn hvíta dauða, berklaveikina. Þegar komið var fram undir 1960 voru öflug berklalyf farin að hafa þau áhrif að þörf berklaveikra fyrir hælisvist var orðin svo lítil, að heilbrigðisstjórnin gaf út fyrirmæli um að taka þar inn aðra sjúklinga. Árið 1976 tilkynnti ráðherra í bréfi til stjórnarnefndar Ríkisspítala að Kristneshæli yrði framvegis rekið sem hjúkrunar- og endurhæfingarspítali. Lítt varð þó breytinga vart. Nafni stofnunarinnar var breytt árið 1984 úr heilsuhæli í spítala en það ár segir í ársskýrslu að yfirgnæfandi meirihluti sjúklinga sé inniliggjandi til langdvalar.
Í mars 1985 samþykkti stjórnarnefnd Ríkisspítalanna nýja stefnumörkun á fundi sem hún hélt á Kristnesspítala. Þar segir m.a. að á neðri hæð verði rekin endurhæfingardeild fyrir lyflæknis-, bæklunar- og gigtarsjúklinga eftir því sem þörf krefur. Í samræmi við þessa stefnumörkun var hafinn undirbúningur að því að rýma til fyrir væntanlegum endurhæfingarsjúklingum, og lögð áhersla á hvíldarinnlagnir í stað hjúkrunarsjúklinga. Árið eftir var unnin fullkomin framkvæmda- og kostnaðaráætlun um breytingar og viðbyggingar og samþykkt af stjórnarnefnd. Áætlunin var í sex liðum til jafnmargra ára. Ekki hafði þó tekist að halda tímamörk samkvæmt þeirri áætlun þegar endurhæfingardeild tók þar til starfa 1. ágúst 1991. Fyrsti yfirlæknir hennar var Stefán Yngvason. Þar með var loks kominn raunhæfur grundvöllur fyrir deildaskiptingu spítalans. Samtímis uppbyggingu leituðu yfirvöld mjög eftir öðru rekstrarfyrirkomulagi og á haustmánuðum 1992 virðist svo sem rekstur spítalans hafi verið í uppnámi og einn kostur í stöðunni var sá að leggja spítalann niður. En það tókst að koma á viðræðum milli Ríkisspítala, FSA (Fjórðungssjúkrahússins á Akureyri) og heilbriðgisyfirvalda um endanlegt framtíðarskipulag á rekstri spítalans, sem lauk á þann hátt að FSA fékk ákveðna fjárveitingu frá ríkinu og tók að sér reksturinn 1. janúar 1993. Sama dag var öldrunarlækningadeild stofnuð formlega. Fyrsti yfirlæknir hennar var Halldór Halldórsson. Hann hafði áður verið yfirlæknir Kristnesspítala frá 1985 en þar áður gegnt starfi sérfræðings við lyflækningadeild FSA.
Cistanthe cabrerae
Cistanthe cabrerae er plöntutegund sem var fyrst lýst af Añon, og fékk sitt núverandi nafn af I. Peralta.
Fyrra ópíumstríðið
Fyrra ópíumstríðið var röð af hernaðarátökum milli Stóra Bretlands og hins kínverska Tjingveldis. Kínverskir ráðamenn reyndu að stemma stigu við ópíumverslun. Ópíumverslun var að mestu í höndum Breta. Bretar höfðu mikla hernaðaryfirburði og yfirbuguðu kínversk stjórnvöld og neyddu þau til samninga sem tryggðu Bretum sérstök forréttindi í viðskiptum við Kína.
Eftirspurn eftir kínverskri munaðarvöru svo sem silki, postulíni og te varð til að þess að ójafnvægi myndaðist í viðskiptum milli Kína og Bretlands og silfur frá Evrópu flæddi til Kína í viðskiptum sem fóru gegnum hafnarborgina Kanton. Breska Austur-Indíufélagið hóf ópíumrækt í Bengal (þar sem nú er Bangladess) og veitti breskum kaupmönnum leyfi til að smygla ópíum ólöglega inn í Kína. Þetta innflæði af eiturlyfjum sneri við viðskiptajöfnuði milli landanna, varð til þess að silfur þvarr í Kína og þess að fjöldi eiturlyfjaneytenda í Kína jókst verulega.
Elínrós
Elínrós er íslenskt kvenmannsnafn.
Búddistasamtökin SGI á Íslandi
Búddistasamtökin SGI á Íslandi er skráð trúfélag á Íslandi. Fullt nafn safnaðarins er Soka Gakkai á Íslandi. Söfnuðurinn heyrir undir Soka Gakkai International. Söfnuðurinn aðhyllist japanskan sið mahayanstefnu búddista. Aðaláhersla SGI á Íslandi er friður, menning og menntun.
Söfnuðurinn er virkur í hjálparstarfi. Söfnuðurinn tók þátt í Evrópuviku gegn kynþáttamisrétti ásamt sjálfboðasamtökunum seeds, Rauða krossinum og þjóðkirkjunni, þann 23. mars 2010. Meðlimir voru 159 árið 2022.
Fríða og dýrið: Töfrajól fríðu
Fríða og dýrið: Töfrajól fríðu (enska: Beauty and the Beast: The Enchanted Christmas) er bandarísk Disney-kvikmynd frá árinu 1997.
Skógviðarbróðir
Skógviðarbróðir (Fræðiheiti: Betula x intermedia) er lágvaxinn runni eða tré af birkiætt. Hann er blendingur af fjalldrapa og birkis.
Sigursteinn
Sigursteinn er íslenskt karlmannsnafn.
Jóladagatal Sjónvarpsins
Jóladagatal Sjónvarpsins er árlegur viðburður í íslensku sjónvarpi þar sem taldir eru niður dagarnir til jóla í formi sjónvarpsþátta. RÚV sýndi fyrst jóladagatalið Jólin Nálgast í Kærabæ árið 1988. Árið 1989 var ekkert jóladagatal á dagskrá RÚV en allar götur síðan 1990 hefur jóladagatal verið árviss viðburður. RÚV hefur framleitt níu þessara dagatala að meðtöldu Jólin nálgast í Kærabæ en einnig sýnt jóladagatöl frá Þýskalandi, Danmörku, Noregi og Svíþjóð.
Býflugur
Býflugur (fræðiheiti: Apiformes eða Anthophila) eru fleyg skordýr sem mynda einn stofn innan yfirættbálksins Apoidea sem einnig inniheldur vespur. Um tuttugu þúsund tegundir eru skráðar en þær eru líklega fleiri. Býflugur finnast alls staðar á þurru landi nema á Suðurskautslandinu.
Mismunandi flokkun
Í eldri flokkun voru öll bý sett í eina ætt; Apidae. Í dag er þeim skift í sjö ættir.
Ytri
Þessi flokkun byggist á "Debevic et al. 2012".
Innri
Þessi flokkun byggist á "Hedtke et al., 2013", sem setur fyrrum ættirnar Dasypodaidae og Meganomiidae sem undirættir innan Melittidae.
Krækilyng
Krækilyng, eða krækiberjalyng (fræðiheiti: Empetrum nigrum ) er dvergvaxinn sígrænn runni með ætum berjum (krækiberjum). Krækilyng er algeng jurt á norðurhveli jarðar. Tvíkynja undirtegundin ''Empetrum nigrum subsp. hermaphroditum'' finnst aðallega nyrst og til fjalla.
Hugsvinnsmál
Hugsvinnsmál eru frjálsleg forníslensk þýðing á hinu latneska spekiriti Catonis Disticha frá þriðju öld. Hið latneska spekirit var skólabók hérlendis frá því á 11. öld og langt fram yfir siðaskipti. Hermann Pálsson hefur bent á hin skýru tengsl Hugsvinnsmála við Hávamál.
Basar
Basar er á Íslandi ofast haft um útsölu eða markað á vörum til ágóða fyrir félag eða góðgerðastofnun. Basar getur þó líka átt við sölutorg eða borgarsvæði í Austurlöndum þar sem haldinn er markaður allan ársins hring, eins og t.d. Khan El-Khalili í Kaíró.
Basar á Íslandi
Þegar fyrst var farið að halda basar á Íslandi, um miðja 19. öld, auglýsti Þjóðólfur basar og lét þessa skýringu fylgja: Basar er eins konar bráðabirgðar-sölubúð, eða glysmarkaður fyrir ýmsa muni, sem menn safna saman áður með gjöfum, samskotum eða innkaupum, til að selja aftur og fá fé fyrir, sem þá er varið samkvæmt áður ákveðnu augnamiði.
Holdsveikraspítali
Holdsveikraspítali var sjúkrahús eða aðhlynningarstofnun fyrir þá sem þjáðust af holdsveiki.
Saga holdsveikraspítala á Íslandi
Á Íslandi voru stofnaðir fjórir holdsveikraspítalar hér með konungsbréfi árið 1652. Var einn á Hörgslandi á Síðu fyrir Austfirðingafjórðung, annar í Klausturhólum í Grímsnesi fyrir Sunnlendingafjórðung, þriðji var holdsveikraspítalinn á Hallbjarnareyri í Eyrarsveit fyrir Vestfirðingafjórðung og sá fjórði að Möðrufelli í Eyjafirði fyrir Norðlendingafjórðung. Þetta voru að vísu aldrei spítalar nema að nafninu til, því engir læknar voru til að líta eftir þeim og ekkert hjúkrunarlið. Biskup og lögmaður höfðu fyrst yfirumsjón með þeim, hver í sínu stifti, réðu þangað ráðsmenn, sem fengu ábúð á spítalajörðunum og tóku að sér að sjá sjúklingum fyrir nauðsynjum þeirra og gera grein fyrir tekjum og útgjöldum stofnananna.
Holdsveikraspítalinn á Gufunesi fluttur úr Viðey
Í Viðey var rekinn holdsveikraspítali. Í Ferðabók Eggerts Ólafssonar og Bjarna Pálssonar segir:
Holdveikraspítalinn í Laugarnesi
Aðalgrein: Holdsveikraspítalinn í Laugarnesi
Í Laugarnesi var starfræktur holdsveikraspítali á árunum 1898-1943. Spítalinn var þá stærsta hús sem hafði verið reist á Íslandi­ og hann er stærsta timburhús sem nokkru sinni hefur risið hér á landi. Holdsveikraspítalinn var gerður fyrir 60 sjúkrarúm, en talið er að um aldamótin 1900 hafi um 237 verið holdsveikir á Íslandi. Þegar holdsveikum fækkaði var hluti byggingarinnar tekinn til annarra nota. Spítalabyggingin brann til grunna 7. apríl 1943. Hernámsliðið hafði þá yfirtekið spítalann. Þeir fáu holdsveikisjúklingar sem enn voru á landinu höfðu nokkru áður verið fluttir á Kópavogshæli.
Kúí
Kúí er dravídamál á Norðaustur-Indlandi sem á 600 þúsund mælendur. Það á í vök að verjast fyrir oríja sem umlykur kúí-svæðið eins og haf umlykur eyju.
UMF Reynir Árskógsströnd
UMF Reynir, Árskógsströnd er íþróttafélag sem starfrækt er á Árskógsströnd í Dalvíkurbyggð. Liðið tók áður þátt í Íslandsmótinu í knattspyrnu en með stofnun Dalvíkur/Reynis dró liðið sig út úr keppni.
Ítalska A-deildin 2006-07
Ítalska A deildin 2006-07 er hófst 10. september 2006. Upphaflega átti deildin að hefjast 26. og 27. ágúst 2006 vegna Ítalska A-deildar skandallsins 2006. Tímabilið 2006-07 er 104. tímabil ítölsku A-deildarinnar og í fyrsta sinn án Juventus FC.
Staðan í deildinni
(Útskýringar: L= Leikir spilaðir; U = Sigrar; J = Jafntefli; T = Töp; Sk = Mörk skoruð; Fe = Mörk fengin á sig; Mm = Markamunur; M = Meistarar; F = Fallnir )
<FONT color="red">1.</FONT> ''Þar sem bæði Roma og Internazionale keppa til úrslita í ítalska bikarnum og eru örugglega með sæti í Meistaradeild Evrópu mun 7. sæti fá sæti í Evrópubikarnum. 8. sætið mun leika í Intertoto bikarnum.''
<FONT color="red">2.</FONT> Í byrjun leiktíðar voru þessi félög gefin eftirfarandi refsistig:
Ítalski A deildar skandallinn 2006
Eftir ítalska A deildar skandalinn voru félögin Juventus F.C., ACF Fiorentina og S.S. Lazio refsað með því að hefja næstu leiktíð í ítölsku B deildinni. AC Milan var einnig refsað með 15 refsistigum. Félögin U.S. Lecce, F.C. Messina Peloro og Treviso F.B.C. áttu að komast í ítölsku A deildina í stað liðanna þriggja sem var refsað með falli til að félög deildarinnar yrðu enn 20.
Fiorentina, Juventus, Lazio og Milan báðu öll um áfrýjun á dómnum. Niðurstaðan var sú að Fiorentina og Lazio fengu aftur að vera með í ítölsku A deidlinni en fengu 15 og 11 stiga refsingu hvort félagið um sig. Refsistig AC Milan voru lækkuð niður í 8 stig. Juventus þurfti enn að vera í ítölsu B deildinni með 17 refsistig. Lecce og Treviso færðust aftur til ítölsku B deildarinnar en Messina hélt stöðu sinni í ítölsku A deildinni í staðinn fyrir Juventus.
Eftir frekar rannsóknir fékk Reggina Calcio einnig 15 refsistig, en var enn með í A deildinni.
Knattspyrnuofbeldi í Cataníu 2007
2. febrúar 2007 lést lögregluþjónninn Filippo Raciti í Cataníu vegna ofbeldis milli stuðningsmanna Cataníu og Palermo. Fresta þurfti öllum deildarleikjum ítölsku A deildarinnar vegna þessa.
Deildarsigur Inter
Með sigri á Siena 22. apríl 2007 tryggði Internazionale sér ítalska deildarbikarinn 2006-07. Félagið hafði þá 16 stiga forskot á Roma sem átti aðeins 5 leiki eftir.
Edmund Gettier
Edmund L. Gettier III (fæddur 31. október 1927 í Baltimore í Maryland; d. 23. mars 2021) var bandarískur heimspekingur og prófessor emeritus við University of Massachusetts at Amherst. Hann er víðfrægur fyrir eina þriggja síðna langa grein sem birtist fyrst árið 1963 í tímaritinu Analysis og nefnist „Er sönn rökstudd skoðun þekking?“ („Is Justified True Belief Knowledge?“).
Esbern Snare
Esbern Snare (1127 – 1204) var danskur höfðingi og stríðsmaður.
Skíðasvæðið Böggvisstaðafjalli
Skíðasvæðið Böggvisstaðafjalli er ofan Dalvíkur. Þar eru ágætar skíðalyftur og snjóframleiðsla lengir skíðatímabilið. Svæðið er rekið af Skíðafélagi Dalvíkur.
Tombóla
Tombóla er hlutavelta, oftast smá í sniðum og er oftast til styrktar einhverri góðgerðarstofnun. Hlutaveltan fer þannig fram að hlutir eru merktir og miðar með sömu tölum settir í ílát ásamt núllmiðum. Að fá að draga miða kostar svo vissan pening, og annaðtveggja fær maður ekkert eða þann hlut sem er merktur sömu tölu og dregin var. Á Íslandi má oft sjá börn halda tombólu fyrir utan verslanir og eru þá oft að safna fyrir stofnanir eins og t.d. Rauða krossinn.
Þegar tómbóla kom fyrst til Íslands, á sjöunda áratug 19. aldar útskýrði tímaritið Þjóðólfur tombólu þannig: ''Tombólan er lukkuspil, vissir munir eru merktir tölum, og þær tölur aftur skrifaðar á miða; síðan eru miðarnir saman brotnir, og þeim blandað saman við óskrifaða miða. Síðan er allt látið í holar hjólöskjur með litlu rennuloki á, og þeim snúið alveg eins og hverfisteini, í milli þess sem menn draga miðana. Sá sem fær tóman miða, fær ekkert, en borgar þó fyrir að draga, t.d. 30 aura, en sá sem dregur tölu, hann fær þann hlut á tombóluborðinu, sem hefur sömu tölu og miðinn. Má þá nærri geta, að meðan t.d. sá fyrsti fær ekkert, dregur annar íleppa, þriðji þráðarspotta, fjórða kóngsdóttur o.s.frv.''
.ug
Tenglar
Toppdomän
457
Árið 457 (CDLVII í rómverskum tölum)
Listi yfir geitatoppa (Lonicera)
Lonicera er ættkvísl runna eða klifurrunna í geitblaðsætt frá Evrasíu og Norður-Ameríku.
== Viðurkenndar tegundir samkvæmt CatalogueOfLife ==
79 af Stöðinni (1963)
79 af Stöðinni er 45 snúninga hljómplata gefin út af Hljóðfæraverslun Sigríðar Helgadóttur árið 1963. Á henni flytur Elly Vilhjálms ásamt hljómsveitum Jóns Sigurðssonar og Jóns Páls tvö lög.
Handknattleikur á sumarólympíuleikunum 2008 - keppni í karlaflokki
Handknattleikskeppni karla á sumarólympíuleikunum 2008 fór fram dagana 10 til 24. ágúst í Peking í Kína. Tólf lið kepptu á mótinu.
Riðlakeppni fór fram í tveimur riðlum en að henni lokinni tók við útsláttarkeppni. Fjögur bestu liðin úr hvorum riðli héldu áfram í fjórðungsúrslit en liðin í neðstu sætunum tveimur í hvorum riðli lentu í 9. – 12. sæti á mótinu eftir árangri í riðlakeppninni. Í riðlakeppninni fengust tvö stig fyrir hvern sigur, eitt stig fyrir hvert jafntefli en ekkert stig fyrir tap; þegar lið voru jöfn að stigum er miðað við fjölda vinningsleikja og mismun á markatölu í öllum leikjum liðanna. Tapliðin í fjórðungsúrslitunum kepptu um 5. – 8. sæti á mótinu en sigurliðin kepptu um 1. – 4. sæti.
Röðun í riðla
Dregið var í riðla 16. júní 2008.
A-riðill
Allar tímasetningar eru að kínverskum tíma (UTC+8)
B-riðill
Allar tímasetningar eru að kínverskum tíma (UTC+8)
Útsláttarkeppni
Allar tímasetningar eru að kínverskum tíma (UTC+8)
Markahæstu leikmenn mótsins
{| width="100%"
Salka
Salka er íslenskt kvenmannsnafn.
.us
.us er þjóðarlén Bandaríkjana.
Sigursveinn
Sigursveinn er íslenskt karlmannsnafn.
Arnarvatnsheiði
thumb|right|Ungur veiðimaður við Arnarvatn, í baksýn sést í [[Eiríksjökull|Eiríksjökul.]] Arnarvatnsheiði er gríðarstórt heiðarland á norðvesturhluta hálendis Íslands, nánar tiltekið syðst og austast milli sveitarfélagsins Borgarbyggðar og Húnaþings vestra. Þá liggur heiðin norður og vestur af tveimur jöklum, Langjökli og Eiríksjökli. Arnarvatnsheiði nær alveg suður frá Hallmundarhrauni í Borgarbyggð, vestur að Vesturheiði, norður að Arnarvatni stóra, og alla leið norðaustur að Stórasandi.
Meðal akstursleiða inn á heiðina er F578 sem hægt er að fylgja inn á heiðina bæði úr Víðidal, Vatnsdal, Miðfirði eða Borgarfirði.
Vestan við Arnarvatnsheiði eru heiðarnar Tvídægra og enn vestar Holtavörðuheiði.
Hlunnindi
Silungaveiði hefur verið stunduð upp á Arnarvatnsheiði frá ómunatíð. Fisk er að finna í nær öllum vötnum heiðarinnar og má þar bæði finna bleikju og urriða. Nú á dögum er vetrarveiði fyrir löngu hætt en mikið er veitt á sumrin. Einnig var töluvert um eggja- og álftatekju á heiðinni fyrr á öldum.
Vötn og ár
Á heiðinni er fjöldi vatna með góðri veiði í mörgum þeirra, einnig eiga nokkrar ár upptök sín á heiðinni. Sagt er að vötnin á heiðinni séu óteljandi.